

Latvijas Republika

**TALSU NOVADA PAŠVALDĪBA**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

Talsos

29.02.2024. Nr. TNPCP/24/12-3/583/N

Uz 05.02.2024. vēstuli Nr. V-4-02/2024

**Biedrībai “Latvijas Daudzbērnu ģimeņu apvienība”**

laiks.gimenei@gmail.com

**Par informācijas sniegšanu**

Talsu novada pašvaldība (turpmāk – Pašvaldība) 05.02.2024. saņēmusi vēstuli no Latvijas Daudzbērnu ģimeņu apvienības (reģistrēta 05.02.2024. ar Nr. TNPCP/24/12-3/925/S) “Par pašvaldības brīvprātīgajām iniciatīvām atbalstīt daudzbērnu ģimenes” .

Talsu novada pašvaldības domes sēdē 2024. gada 21. februāra apstiprināts 2024. gada Pašvaldības budžets, kura ietvaros sociālais atbalsts ģimenēm ar bērniem t.sk. daudzbērnu ģimenēm nav samazināts.

Talsu novada domes 2021. gada 30. septembra saistošie noteikumi Nr. 24 “Par materiālās palīdzības pabalstiem”, nosaka materiālās palīdzības pabalstu veidus, apmērus, piešķiršanas kārtību un mājsaimniecības, kurām ir tiesības saņemt šo noteikumos minētos pabalstus. Materiālās palīdzības pabalstus piešķir mājsaimniecībām, kuras savu pamata dzīvesvietu ir deklarējušas Talsu novada administratīvajā teritorijā. Pabalsti, kurus piešķir neizvērtējot materiālo situāciju mājsaimniecībām t.sk. daudzbērnu ģimenēm, ir bērna piedzimšanas pabalsts, pabalsts bērnu ēdināšanas izdevumu apmaksai daudzbērnu ģimenēm, pabalsts kultūras, atpūtas un sporta pasākumu apmeklēšanai daudzbērnu ģimenēm.

Talsu novada domes 2021. gada 26. augusta saistošie noteikumi Nr. 7 “Pabalsti bērnu izglītības procesa nodrošināšanai” nosaka pabalstu bērnu izglītības procesa nodrošināšanai veidus, apmērus, pieprasīšanas un piešķiršanas kārtību mājsaimniecībām, kuras deklarējušas pamata dzīvesvietu un dzīvo Talsu novada administratīvajā teritorijā. Pabalsti, kurus piešķir izvērtējot mājsaimniecības materiālo situāciju vai pēc sniegta sociālā darbinieka izvērtējuma, ir individuālo mācību piederumu iegādei, bērnu ēdināšanas izdevumu apmaksai, profesionālo izglītības iestāžu audzēkņiem, bērnu ēdināšanas izdevumu apmaksai atsevišķos gadījumos, individuālo mācību piederumu iegādei atsevišķos gadījumos.

Par pieprasīšanas kārtību un citiem interesējošiem jautājumiem saistībā ar sociāliem un materiāliem pabalstiem Talsu novadā, lūdzam sazināties ar Talsu novada Sociālā dienesta Sociālās palīdzības nodaļas vadītāju Tatjanu Kuzmuku tālr. 29357075, e- pasts:  tatjana.kuzmuka@talsi.lv .

Izpilddirektors I. Haselbaums

Kārklevalka 20234529

ilze.karklevalka@talsi.lv